Դևիդ Տոլեն
Դևիդ Ջեյմս Տոլեն (, ), ամերիկացի աստղագետ, աշխատում է Հավայիի համալսարանի Աստղագիտության ինստիտուտում, մասնագիտացված է մոլորակների և արեգակնային համակարգի աստղամետրիայում։

Աշխատանք 
Տոլենը հայտնաբերել է մի շարք աստերոիդներ, ներառյալ հետագայում կորսված , որը կարող էր պատկանել Ատիրայի խմբին, և , որը հաստատված է որ պատկանում է այդ խմբին, այն ունի ամենափոքր մեծ կիսաառանցքը և ապոհելին բոլոր հայտնի աստերոիդների մեջ (այս տվյալները մնում էին առավելագույնը մինչև 2010 թվականի մարտը)։ Տոլենը ստացել է Հ. Ս. Ուրեյի մրցանակը 1990 թվականին։ 

Նրա մասնակցությամբ հայտնաբերվել է (99942) Ապոֆիս աստերոիդը (նախկինում անվանվում էր )։ Այս աստերոիդը անցնելու է Երկրին շատ մոտ 2029 թվականի ապրիլի 13-ին։

Դևիդ Տոլենը 1984 թվականին հիմնվելով լայնաշերտ սպեկտրի չափումների (0, 31 մկմ-ից մինչև 1, 06 մկմ) և ալբեդոյի վրա առաջարկել է աստերոիդների դասակարգման սանդղակ։ Առանձնացվել են աստերոիդների 14 տեսակներ, որոնք հատկացվեցին 3 հիմնական խմբերի՝ Ածխածնային աստերոիդների խումբ (C-Խումբ), Սիլիցիումային աստերոիդների խումբ (S-Խումբ) և Մետաղե աստերոիդների խումբ (X-Խումբ)։ Ինչպես նաև գոյություն ունեն մի քանի փոքր դասեր՝ A, D, J, Q, R, T և V։

1995 թվականին Տոլենին հաջողվեց լուսանկարել նոր հայտնաբերված Հեյլ-Բոպի գիսաստղը այն ժամանակ, երբ գիսաստղը շատ դանդաղ էր շարժվում նրա ետևի աստղերի նկատմամբ, ինչը թույլ տվեց, որպեսզի կարմիր, կանաչ և կապույտ գույներով ֆիլտրված լուսանկարները համադրվեն գունավոր լուսանկարի մեջ, այնպես որ աստղերը չերևան առանձին գունավորված կետերի տեսքով։

Տես նաև 
 Աստերոիդների սպեկտրալ դասեր

Ծանոթագրություններ

Արտաքին հղումներ 
 Էջը Հավայիի համալսարանի կայքում
 Տոլենի պատասխանը կեղծված լուսանկարներին

Ամերիկացի աստղագետներ
Աստերոիդ հայտնաբերողներ
Արիզոնայի համալսարանի շրջանավարտներ